ગુજરાત વિધાનસભાની ચૂંટણીમાં ભાજપનો દાવો છે કે તે એક એક બેઠક પર પોતાની નજર બનાવીને આ ચૂંટણી લડી રહી છે. વળી વિધાનસભાની સીટ પરના ઉમેદવારોની યાદી અને વિવાદો પણ આ ચૂંટણીને વધારે રસપ્રદ બનાવી રહ્યા છે, ત્યારે 17 નવેમ્બરના રોજ ભાજપ દ્વારા ઉમેદવારોની પહેલી યાદી બહાર પાડવામાં આવી છે. આ યાદીમાં સોમનાથની વિધાનસભા સીટ પરના ઉમેદવાર તરીકે જશાભાઈ બારડની પસંદગી કરવામાં આવી છે. તો જશાભાઈ બારડ વિષે થોડુ જાણીએ. 65 વર્ષીય જશાભાઈના પિતાનું નામ બાનાભાઈ છે. તેમનો મુખ્ય વ્યવસાય વેપાર અને ખેતી છે. તેમના પત્ની ગૃહિણી છે. જશાભાઈના સંપત્તિની વાત કરવામાં આવે તો તેમની પાસે 6 કરોડ જેટલી સંપત્તિ છે. તેમણે સ્નાતક સુધી અભ્યાસ કર્યો છે. તેમણે તેમની રાજકીય કારકિર્દીની શરૂઆત જેડીથી કરી હતી.